Cheyenne Autumn

:*Iste articlo ye sobre una cinta estausunidense de western epico de l'anyo 1964; ta la novela en a cual se basa, se veiga *'Cheyenne Autumn (novela)***.

***Cheyenne Autumn*** (títol orichinal en [[Idioma anglés|anglés]], en [[Idioma aragonés|aragonés]] ***Agüerro cheyenne***, estrenada en [[Aragón]] con o títol en [[Idioma castellano|castellano]] d***'El gran combate***, en aragonés ***O gran combate**'') ye una [[cinta]] de [[cine estausunidense]] de [[cine de western]] [[Cine epico|epico]] estrenada l'anyo [[1964]], dirichida por [[John Ford]] seguntes un [[guión adaptau]] por [[James R. Webb]] (basau en a [[novela]] historica ''[[Cheyenne Autumn (novela)|Cheyenne Autumn]]'', publicada por [[Mari Sandoz]] l'anyo [[1953]]), con una [[banda sonora orichinal]] d'[[Alex North]], una [[dirección de fotografía]] de [[William H. Clothier]] y una [[producción cinematografica]] de [[Bernard Smith]] ta la [[productora cineatografica]] ''[[Ford–Smith Productions]]''. Conta con un [[elenco]] d'o cual en fan parte, entre d'atros [[actor]]s, [[Richard Widmark]], [[Carroll Baker]], [[Karl Malden]], [[Sal Mineo]], [[Dolores del Río]], [[Ricardo Montalbán]], [[Gilbert Roland]], [[Arthur Kennedy]], [[Patrick Wayne]], [[Elizabeth Allen]], [[John Carradine]], [[Victor Jory]], [[Mike Mazurki]], [[George O'Brien]], [[Sean McClory]], [[Judson Pratt]], [[Carmen D'Antonio]], [[Ken Curtis]], [[James Stewart]] y [[Edward G. Robinson]].

A cinta conta, encara que con una gran [[licencia artistica]], lo clamau [[exodo d'os cheyennes d'o Norte]], escaiciu los anyos [[1878]]  y [[1879]]. En a cinta, se conta cómo los [[cheyennes]] marchan dende [[Parque Nacional de Yellowstone|Yellowstone]], la suya tierra ancestral, enta [[Oklahoma]], escortaus por una unidat de [[Caballería]] de l'[[exercito estausunidense]]. Cuan i plegan, prencipian a protecher-los los [[cuaqueros]], incluyida ''Deborah Wright'', qui fa de [[mayestra]] ta los ninos d'a tribu. Ye la novia de ''Thomas Archer'', o capitán de caballería que ye a lo cudiau d'os cheyennes, que asperan que i plegue una delegación d'a [[Oficina d'Asuntos Indios]], que dimpués d'asperar tot un día no i plega. ''Dull Knife'' y ''Little Wolf'', os dos chefes cheyennes, deciden tornar en Yellowstone, y fan que los ninos dixen d'ir-ie a la [[escuela]]. Cuan os cheyennes prencipian a suya marcha, la mayestra los acompanya, y ordenan a ''Archer'' que los persiga. O ''comandant Braden'' toma lo mando y ordena disparar con [[artillería]] contra los cheyennes y cuan istos contraatacan, mueren nueu soldaus, incluyiu ''Braden''. Os [[periodico]]s magnifican a batalla, aumentan enormement o numero de soldaus muertos y presentan a los cheyennes como extremadament periglosos. ''[[Carl Schurz]]'', o [[Departamento d'o Interior d'os Estaus Unius|secretario d'estau d'Interior]] d'o [[Gubierno d'os Estaus Unius]] recibe las primeras noticias. D'atra man, os cheyennes plegan en [[Dodge City (Kansas)|Dodge City]] en [[Kansas]], pero troban que se i han instalau colonos blancos, encara que ''[[Wyatt Earp]]'' y ''[[Doc Holliday]]'' prefieren no intervenir, encara que bels "[[cowboys]]" han asasinau a bels cheyennes. Finalment, una part d'os cheyennes se rinden a lo ''capitán [[Henry W. Wessells Jr.]]'' en [[Fort Robinson]] en [[Nebraska]] cuan plega l'[[hibierno]], pero ''Wessells'' quiere que lo cheyennes tornen enta Oklahoma y ''Archer'' marcha enta [[Washington, DC]] ta demanar aduya a ''Schurz'', qui ye asperando recibir noticias fiables d'a situación.

A cinta s'ambienta en os anyos [[1878]] y [[1879]] en os estaus de [[Wyoming]], [[Oklahoma]], [[Nebraska]] y [[Kansas]] (incluyiu [[Dodge City (Kansas)|Dodge City]]) y las suyas escenas se filmoron en localizacions en [[Arizona]] (incluyius [[Kayenta]] y [[Superior (Arizona)|Superior]]), [[California]] (incluyius [[Los Angeles]] y [[Thousand Oaks]]), [[Colorado]] (incluyiu [[Gunnison (Colorado)|Gunnison]]), [[Utah]] (incluyius [[Mexican Hat (Utah)|Mexican Hat]] y [[Moab (Utah)|Moab]]) y [[Wyoming]], amás d'en os ''[[Warner Brothers Burbank Studios]]'' en [[Burbank (California)|Burbank]], en California.

Ye una cinta que ha recibiu bellas nominacions a bels [[Lista de premios cinematograficos|premios]], en destacando una nominación a los [[Premios Oscar]] ([[Premio Oscar a la Millor Fotografía|Millor Fotografía en Color]]) en a suya [[37ena edición d'os Premios Oscar|37<sup>ena</sup> edición]]) y una nominación a los [[Premios Globos d'Oro]] ([[Premio Globo d'Oro a lo Millor Actor Segundario|Millor Actor Segundario]]) en a suya [[22ena edición d'os Premios Globos d'Oro|22<sup>ena</sup> edición]].

== Elenco ==


== Se veiga tamién ==
* [[Cine en 1964]].
* [[Cintas de 1964]].

== Referencias ==


== Vinclos externos ==
*  [https://www.imdb.com/title/tt0057940/ ''Cheyenne Autumn''] en [[Internet Movie Database]].
*  [https://www.tcm.com/tcmdb/title/18845/enwp ''Cheyenne Autumn''] en [[TCM Movie]].
*  [https://catalog.afi.com/Catalog/moviedetails/23967 ''Cheyenne Autumn''] en l**American Film Institute Catalog* de l*'American Film Institute*.
*  [https://www.rottentomatoes.com/m/cheyenne_autumn *Cheyenne Autumn''] en Rotten Tomatoes.